מלכת השבת • מתכון לחלה - אוכל - נענע10
מלכת השבת • מתכון לחלה
קלועה, מרובעת או בתבנית מאורכת. החלה המושלמת צילום: חיה אילונה דר
עודכן 07:38 14/07/2011
אחד הדברים המאפיינים ביותר את השבת היא החלה. תפוחה, ריחנית וטעימה במיוחד עד כי קשה להפסיק לבצוע ממנה חתיכות עם מעטה זהוב ופריך ופנים מנוקד בחורים אווריריים. חיהל'ה מקבלת את השבת עם המאפה המושלם
הכנות לשבת. מאכלים מתבשלים על הכיריים, בתנור עוגות והסלטים נקצצים על קרש החיתוך. אך יותר מכל מסמלות את השבת החלות הנפלאות. אם תתנו לילדים לצייר ציור לשבת הם ללא ספק יציירו זוג פמוטים עם נרות דולקים וחלות.
לרוב אני מכינה חלות קלועות אך הפעם בחרתי להכין חלה מרובעת משום שיש לה קסם מעניין במראה ובכלל רציתי לגוון.
מכמות זו תקבלו חלה מרובעת גדולה או 2 קטנות, אם תרצו להכין 2 חלות גדולות או אחת גדולה ו-10 לחמניות תכפילו את כל הכמויות.
נתתי אופציה לחלת פרווה על ידי המרת החמאה בשמן והטעם אינו נפגם וגם הוא מצוין. אחד הפלוסים בהכנת חלות הינו התפיחה המהירה הנוצרת בבצק זה בעקבות השימוש בקמח הלבן. אז שתהיה לכם שבת שלום.
עם גבינה, טחינה או בלי כלום צילום: חיה אילונה דר
חלה גדולה או 2 חלות קטנות
תבנית לחם מרובעת גדולה או 2 תבניות אינגליש קייק
500 גרם קמח לחם/קמח חלות
1 כף שמרים יבשים או 25 גרם (חצי שקית) שמרים טריים + משפר אפייה
50 גרם חמאה רכה או 1/4 כוס שמן קנולה
שומשום, קצח, פרג, שבבי שקדים ו/או מלח גס
מכניסים לקערת מערבל את הקמח, הסוכר, השמרים, החמאה והביצה.
מערבלים ומתחילים להוסיף בהדרגה את הנוזלים וכן את המלח, עד שנוצר בצק נעים למגע.
מהדקים בניילון נצמד ומתפיחים תפיחה כפולה כשעה.
לאחר שעה מוציאים את האוויר, מעבדים את הבצק בידיים, יוצרים גליל גדול ומניחים בתבנית משומנת.
מכסים בניילון נצמד הפעם בצורה רופפת ומתפיחים עוד חצי שעה.
מורחים בביצה וזורים תוספות לפי הטעם.
מכניסים לתנור למשך 30-40 דקות עד שהחלה מזהיבה מעל ובדפנות.
הערה: אם החלק העליון משחים מידי ניתן להניח (בעת האפייה) מעל בצורה רופפת נייר כסף.